b'\n_START_ARTICLE_\nLiese Prokop\n_START_SECTION_\nAtletik\n_START_PARAGRAPH_\nI 1962 afbr\xc3\xb8d hun sine studier i idr\xc3\xa6t og biologi for at hellige sig sin sportskarriere. I 1964 var hun f\xc3\xb8rste gang med til de Olympiske lege, da hun i Tokyo deltog i femkamp uden at f\xc3\xa5 medalje. 4 \xc3\xa5r senere vandt hun s\xc3\xb8lvmedalje ved Sommer-OL i Mexico City. Ved europamesterskaberne 1969 i Athen slog hun verdensrekord, og derefter indstillede hun sin aktive karriere som 28 \xc3\xa5rig. 3 \xc3\xa5r efter startede hun igen p\xc3\xa5 den h\xc3\xa5rde tr\xc3\xa6ning, da hun ville med til OL i M\xc3\xbcnchen 1972. I den olympiske konkurrence opgav hun efter 3 af de 5 discipliner. I 1965 blev hun gift med sin dav\xc3\xa6rende tr\xc3\xa6ner Gunnar Prokop.\n_START_SECTION_\nLokalt\n_START_PARAGRAPH_\nDen 20. oktober 1969 blev hun valgt ind i Landdagen i delstaten Nieder\xc3\xb6sterreich for det konservative parti \xc3\x96VP._NEWLINE_Fra 1981 til 1992 var hun en del af det politiske flertal og medlem af Landesregierungen i delstaten, hvor hendes ansvarsomr\xc3\xa5der var sport og familiesp\xc3\xb8rgsm\xc3\xa5l. I 1992 blev hun Delstatsn\xc3\xa6stformand. Denne post forlod hun i 2004.\n_START_SECTION_\nForbundsstat\n_START_PARAGRAPH_\nEfter at \xc3\x98strigs indenrigsminister Ernst Strassers noget overraskende valgte at forlade posten den 10. december 2004, udpegede Kansler Wolfgang Sch\xc3\xbcssel, Liese Prokop som ny indenrigsminister efter Strassers. Hun blev taget i ed den 22. december 2004 som \xc3\x98strigs f\xc3\xb8rste kvinde p\xc3\xa5 posten.\n_START_SECTION_\nPrivat\n_START_PARAGRAPH_\nNyt\xc3\xa5rsaften, 31. december 2006 fik Liese Prokop en akut aortadissektion ved halspuls\xc3\xa5ren, og d\xc3\xb8de i ambulancen p\xc3\xa5 vej til det lokale sygehus i Sankt P\xc3\xb6lten. Hun efterlod sig manden Gunnar Prokop, to s\xc3\xb8nner og en datter.'